எதிர்காலத்தைக் கணிப்பது என்பது வேறு. அந்த எதிர்காலத்தையே உருவாக்குவது என்பது வேறு. உலகம் முழுவதும் பில் கேட்ஸ் என்று அழைக்கப்படும் வில்லியம் ஹென்றி கேட்ஸ் III இந்த இரண்டாவது ரகத்தைச் சேர்ந்தவர். கடந்த ஒரு நூற்றாண்டு காலத்தில் அவர் அளவுக்கு உலக மக்களிடம் தாக்கத்தை உண்டாக்கிய மனிதர்களை விரல் விட்டு எண்ணி விடலாம். மேட்டுக்குடி மக்களுக்கு மட்டுமே உரித்தானது எனக் கருதப்பட்ட மோட்டார் வாகனத்தை அனைத்துத் தரப்பு மக்களிடமும் மாடல்-டி கார் மூலம் எடுத்துச் சென்ற ஹென்றி ஃபோர்டைப் போல, அறிவுஜீவிகள் மட்டுமே பயன்படுத்தி வந்த கம்யூட்டரை எல்லோரிடமும் எடுத்துச் சென்று புரட்சியை உண்டாக்கிய பெருமைக்குச் சொந்தக்காரர் கேட்ஸ்.